Bêhrûz Boçanî
Bêhrûz Boçanî, (jdb. 23ê hezîrana 1983an li Gundê elîşervan, Bedrê, Parêzgeha Îlam, Rojhilata Kurdistanê) rojnameger, parêzvanê mafên mirovan, helbestvan, nivîskar û sînemagerê kurd e. Boçanî ji Rojhilata Kurdistanê ye ku jînenîgariya xwe bi pirtûka bi navê Ti kes dost nîne ji xeynî çîyan li Wargeha penaberan a Manûsê nivîsî ye, gelek xelatan wergirtiye. Bêhrûz Boçanî, ji sala 2013an heta mijdara 2019an li Girava Manusê hatibû desteserkirin. Di 14ê mijdara sala 2019an de ew bi vîzeya yek-mehî gihîşt Christchurchê ku di çalakiyek taybet de ku ji aliyê WORD Christchurch ve di 29ê mijdara 2019an de hatiye organîze kirin û di hinek çalakiyên din ên axaftinê de, biaxive. Piştî gihîştina Zelanda Nû, Boçanî aniye ziman ku ew êdî ti carî venagere Papua Gîneya Nû yan jî Awistralyayê. Di Kanûna 2019an de, dema ku dema vîzeya wî ya yek mehê ji bo Zelanda Nû qediya û ew li ser vîzeyek qediyayî ma heta ku di tîrmeha sala 2020an de statûya penaberiyê werbigire, di wê demê de ew li Zanîngeha Canterbury bû Hevkarê Lêkolînê ya Bilind. Bêhrûz Bûçanî li Zanîngeha Birkbeck a Londonê wek profesorê mêvan hatiye hilbijartin.